STAโกเอเชียลุ้นราคาหุ้นวันนี้ต่างชาติถือ30%
ศรีตรังฯ ผงาดในภูมิภาคเอเชีย ขน 280 ล้านหุ้น เข้าซื้อขายตลาดหุ้นสิงคโปร์วันนี้ จีนนำเข้ายางจากบริษัท 15%
18 ส.ค. 2554

ศรีตรังฯ ผงาดในภูมิภาคเอเชีย ขน 280 ล้านหุ้น เข้าซื้อขายตลาดหุ้นสิงคโปร์วันนี้ จีนนำเข้ายางจากบริษัท 15%
นายกิติชัย สินเจริญกุล กรรมการ ศรีตรังแอโกรอินดัสทรี (STA) เปิดเผยว่า STA จะเป็นผู้เล่นในตลาดภูมิภาคนี้ที่อยู่ในสายตาของนักลงทุนต่างประเทศภายหลังจากนำหุ้นจำนวน 280 ล้านหุ้น เข้าจดทะเบียนในตลาดหุ้นสิงคโปร์วันที่ 31 ม.ค.นี้ และจีนได้นำเข้ายางจากบริษัทในสัดส่วน 15% ของการนำเข้ายางทั้งหมด
สำหรับหุ้นเข้าซื้อขายในตลาดหุ้นสิงคโปร์เป็นวันแรกจะเป็นอย่างไรนั้นคาดการณ์ไม่ได้ เพราะปัจจุบันในตลาดมีหุ้นธุรกิจยางจดทะเบียนอยู่เพียง 1 บริษัทแต่ทำธุรกิจต้นน้ำคือสวนยาง ไม่ใช่ยางแท่งเหมือน STA 
นอกจากนี้ STA ถือเป็นกรณีแรกที่นำหุ้นในตลาดหุ้นไทยไปจดทะเบียนคู่กับตลาดหุ้นสิงคโปร์ (ดูโอลิสติง) ตรงข้ามกับบริษัท โทเทิ่ล แอ็คเซ็ส คอมมูนิเคชั่น (DTAC) ที่อยู่ในตลาดหุ้นสิงคโปร์แล้วมาจดทะเบียนในตลาดหุ้นไทย
“ผมคาดการณ์ไม่ได้ว่าราคาหุ้นที่สิงคโปร์วันแรกจะสูงหรือต่ำกว่าราคาเสนอขาย 1.20 เหรียญสิงคโปร์ หรือ 29 บาท และไม่รู้ว่าราคาหุ้นที่นั่นจะเชื่อมโยงกับราคาในบ้านเราที่ 35 บาทหรือไม่ แต่เชื่อว่าราคาหุ้นจะกลับเข้าสู่ภาวะปกติภายในเวลาไม่ช้า เมื่อบริษัทพิสูจน์ผลการดำเนินงานที่ดีให้เห็น” นายกิติชัย กล่าว 
การขายหุ้นจำนวน 280 ล้านหุ้น ทำให้นักลงทุนต่างชาติมีสัดส่วนการถือหุ้น เพิ่มขึ้นจาก 10% เป็น 30% และสัดส่วนหนี้สินต่อทุน (DE) อยู่ที่ 1.5-2 เท่า ส่วนเงินที่ระดมทุนมากกว่า 8,000 ล้านบาท จะนำไปใช้ขยายกำลังการผลิต โดยไม่มีแผนไปซื้อกิจการอื่น